techiaith/cofnodycynulliad_en-cy huggingface dataset:
English: And just finally from me, I'm very pleased that you are working on this, and I very much hope that we will see a support package that will reach everyone in the sector, because it's been weeks now since all of this started, and if there's still no light at the end of the tunnel for some of them, then that needs to be dealt with. But just to conclude, how effective has the provision been in general over this period in terms of providing support for key workers?
Welsh: A jest yn olaf gen i, felly, dwi'n falch bod chi'n gweithio ar hyn, a gobeithio y gwelwn ni becyn cymorth fydd yn cyfarch pawb o fewn y sector cyn bo hir, achos mae'n wythnosau, rŵan, ers i hyn gychwyn, a does yna dal ddim golau ar ddiwedd y twnel i rai ohonyn nhw. Ond jest i orffen, pa mor effeithiol ydy'r ddarpariaeth wedi bod yn gyffredinol yn ystod y cyfnod yma o ran rhoi cefnogaeth i weithwyr allweddol?
English: Thank you for that, Chair. I wanted to ask you about homelessness, Minister. I wanted to ask - . I praise what has been done, and you've already mentioned in the Plenary meeting that, by now, in local authorities, the numbers of people who are rough-sleeping are in single figures at present. What are the challenges that you've faced in trying to ensure as many people as possible aren't rough-sleeping in this period, and what action will you be taking to ensure that people don't have to go back to rough-sleeping after this?
Welsh: Diolch am hynny, Cadeirydd. Roeddwn i eisiau gofyn i chi am ddigartrefedd, Weinidog. Roeddwn i eisiau gofyn - . Rwy'n clodfori'r hyn sydd wedi cael ei wneud. Dŷch chi wedi sôn yn barod yn y Senedd, y Plenary llawn, am y ffaith, erbyn hyn, mewn cynghorau lleol, mae niferoedd y bobl sydd actually yn byw ar y stryd mewn single figures ar hyn o bryd. Ydych chi - ? Beth ydy'r sialensiau dŷch chi wedi'u hwynebu yn ceisio gwneud yn siŵr bod cymaint o bobl ag sy'n bosib ddim yn byw ar y stryd yn ystod y firws yma, a pha gamau y byddwch chi'n eu cymryd i wneud yn siŵr fydd pobl ddim yn gorfod mynd nôl i fyw ar y stryd ar ôl hyn?
English: Thank you, Chair. Good morning, Minister.
Welsh: Diolch, Gadeirydd. Bore da, Weinidog.
English: Welcome, all, to this Plenary meeting. Before we begin, I want to set out a few things. A Plenary meeting held by video conference in accordance with the Standing Orders of the Welsh Parliament constitutes Senedd proceedings for the purposes of the Government of Wales Act 2006. Some of the provisions of Standing Order 34 will apply for today's Plenary meeting; these are noted on your agenda. I would also wish to remind Members that Standing Orders relating to order in Plenary meetings apply to this meeting, and of the time limits on questions that will be applied to this meeting, as communicated to Members. This is the first meeting of Senedd Cymru, the Welsh Parliament. The role of the Senedd is far more significant than its name, but it's appropriate that the name reflects the range of powers and responsibilities that this Senedd exercises on behalf of the people of Wales.
Welsh: Croeso, bawb, i'r Cyfarfod Llawn. Cyn i ni ddechrau, dwi eisiau nodi ychydig o bwyntiau. Mae'r Cyfarfod Llawn a gynhelir drwy gynhadledd fideo yn unol â Rheolau Sefydlog Senedd Cymru yn gyfystyr â thrafodion y Senedd at ddibenion Deddf Llywodraeth Cymru 2006. Bydd rhai o ddarpariaethau Rheol Sefydlog 34 yn gymwys ar gyfer y Cyfarfod Llawn heddiw; mae'r rhain wedi'u nodi ar yr agenda. Dwi hefyd eisiau atgoffa Aelodau fod Rheolau Sefydlog yn ymwneud â threfn yn y Cyfarfod Llawn yn gymwys i'r cyfarfod yma, a hefyd am y cyfyngiadau amser ar hyd y cwestiynau y mae Aelodau wedi cael eu hysbysebu amdanynt. Dyma gyfarfod cyntaf Senedd Cymru. Mae rôl ein Senedd yn llawer mwy arwyddocaol na'n henw, wrth gwrs, ond mae'n briodol bod yr enw'n adlewyrchu'r ystod o bwerau a chyfrifoldebau sydd bellach yn perthyn i'r Senedd hon ar ran bobl Cymru.
English: We are meeting for the first time as Members of the Senedd in the Welsh Parliament, our name now reflecting our role as our nation's democratic Parliament. Whilst our name may have formally changed today, our priority remains the same as it has done over the past weeks - responding to the coronavirus crisis. Now more than ever, our citizens expect a strong national Parliament working in the interests of the people of Wales.
Welsh: Rydym yn cyfarfod am y tro cyntaf fel Aelodau o'r Senedd yn Senedd Cymru, gyda'n henw bellach yn adlewyrchu ein rôl fel Senedd ddemocrataidd ein cenedl. Er bod ein henw wedi newid yn ffurfiol heddiw, mae ein blaenoriaeth yr un fath ag y bu dros yr wythnosau diwethaf - ymateb i argyfwng y coronafeirws. Yn fwy nag erioed, mae ein dinasyddion yn disgwyl Senedd genedlaethol gref sy'n gweithio er budd pobl Cymru.
English: And we'll now crack on with that work and I will call on the First Minister to propose the business statement - Mark Drakeford.
Welsh: Ac fe wnawn ni fwrw ymlaen nawr â'r gwaith hwnnw, a galwaf ar y Prif Weinidog i gynnig y datganiad busnes - Mark Drakeford.
English: Diolch, Llywydd. There are no changes to today's agenda. Draft business for the next three weeks is set out on the business statement and announcement, and that can be found amongst the meeting papers available to Members electronically.
Welsh: Diolch Lywydd. Nid oes unrhyw newidiadau i'r agenda heddiw. Mae'r busnes drafft ar gyfer y tair wythnos nesaf wedi'i nodi yn y datganiad a chyhoeddiad busnes, sydd i'w weld ymhlith papurau'r cyfarfodydd sydd ar gael i'r Aelodau'n electronig.
English: The next item of business is the topical question, and I call on Rhun ap Iorwerth to ask the topical question of the health Minister - Rhun ap Iorwerth.
Welsh: Yr eitem nesaf o fusnes, felly, yw'r cwestiwn amserol, a dwi'n galw ar Rhun ap Iorwerth i ofyn y cwestiwn amserol i'r Gweinidog iechyd - Rhun ap Iorwerth.
English: Thank you for the question. Members will be aware that Public Health Wales has developed a high-level document to inform discussions with partners on the next phase of our national response to COVID-19. Discussions are ongoing this week to finalise the operational elements of a public protection response plan for Wales.
Welsh: Diolch am eich cwestiwn. Bydd yr Aelodau'n ymwybodol fod Iechyd Cyhoeddus Cymru wedi datblygu dogfen lefel uchel i lywio trafodaethau gyda phartneriaid ynghylch cam nesaf ein hymateb cenedlaethol i COVID-19. Mae'r trafodaethau'n parhau yr wythnos hon i gwblhau elfennau gweithredol cynllun ymateb i ddiogelu'r cyhoedd ar gyfer Cymru.
English: Minister, in terms of expanding the number of tests, what are you doing to enable GPs to arrange a COVID test for a patient who has possible coronavirus symptoms in the community? And back to this final report, why do you now suggest following Scotland, rather than following your own advice in this report?
Welsh: Gweinidog, ynglŷn ag ehangu'r nifer o brofion, beth ydych chi'n ei wneud i alluogi meddygon teulu i allu trefnu prawf COVID ar gyfer claf sydd efo symptomau posibl o goronafeirws yn y gymuned? Ac yn ôl at yr adroddiad terfynol yma, pam dŷch chi nawr yn awgrymu dilyn yr Alban yn lle dilyn eich cyngor eich hun yn yr adroddiad terfynol yma?
English: Well, this should be the point about the current focus on testing, and that's about critical workers and people who are symptomatic. That should still work within the healthcare system, so if GPs have patients they're concerned about and there's a clinical reason to do so, that should still be possible. We're also then talking about the broader roll-out of testing as part of the test, track, trace model. The leaked draft document is exactly that. This doesn't represent the final advice to Ministers on the exact model we should implement here in Wales and the numbers that underpin that, whether of the number of tests that we need, or indeed the contact traces. So, that is still part of the conversation we're having with partners, so that Ministers do then have a final form of advice about what that will look at in each of its aspects. I think the idea that Ministers are rejecting the advice that they're receiving on this issue is not to give a fair or accurate representation of what's being done. That draft report is being worked through, as you would expect it to be, with partners in the health service, local government and others. And as I say, I fully expect to come back to this Parliament to provide a further statement and answer questions when we do have that final plan that we will, of course, be publishing.
Welsh: Wel, dyma ddylai'r pwynt fod am y ffocws presennol ar brofi, ac mae hynny'n ymwneud â gweithwyr hanfodol a phobl sy'n symptomatig. Dylai hynny weithio o fewn y system gofal iechyd o hyd, felly os oes gan feddygon teulu gleifion y maent yn poeni amdanynt a bod rheswm clinigol dros wneud hynny, dylai hynny fod yn bosibl o hyd. Felly, rydym yn sôn hefyd felly am gyflwyno profion ar raddfa ehangach fel rhan o'r model profi, monitro ac olrhain. Dogfen a gafodd ei datgelu'n answyddogol yw'r ddogfen ddrafft. Nid dyma'r cyngor terfynol i Weinidogion ar yr union fodel y dylem ei roi ar waith yma yng Nghymru a'r niferoedd sy'n sail i hynny, boed hynny'n ymwneud â nifer y profion sydd eu hangen arnom, neu yn wir, y cysylltiadau sy'n cael eu holrhain. Felly, mae hynny'n dal i fod yn rhan o'r sgwrs a gawn gyda phartneriaid, fel bod Gweinidogion yn cael ffurf ar gyngor terfynol wedyn ar yr hyn y bydd hynny'n edrych arno ym mhob un o'i agweddau. Ni chredaf fod y syniad bod Gweinidogion yn gwrthod y cyngor a gânt ar y mater hwn yn ddarlun teg a chywir o'r hyn sy'n digwydd. Rydym yn gweithio drwy'r adroddiad drafft, fel y byddech yn ei ddisgwyl, gyda phartneriaid yn y gwasanaeth iechyd, llywodraeth leol ac eraill. Ac fel y dywedaf, rwy'n llwyr ddisgwyl dod yn ôl i'r Senedd hon i ddarparu datganiad pellach ac i ateb cwestiynau pan fydd gennym y cynllun terfynol hwnnw y byddwn, wrth gwrs, yn ei gyhoeddi.
English: The next item is the statement from the First Minister on coronavirus, and I call on the First Minister to make that statement. Mark Drakeford
Welsh: Yr eitem nesaf, felly, yw'r datganiad gan y Prif Weinidog ar goronafeirws. Dwi'n galw ar y Prif Weinidog i wneud ei ddatganaiad. Mark Drakeford.
English: Thank you very much, Llywydd. Once again, I will update Members of the Senedd on the key developments since my statement of last week. I will focus on health and care services and on how we are responding to the impact of coronavirus on Wales's most vulnerable people. Of course, social distancing rules remain in place, and we must all adhere to them. There are a number of encouraging things to report, but we must remain vigilant as we plan for the next steps.
Welsh: Diolch yn fawr, Llywydd. Unwaith eto byddaf yn rhoi gwybodaeth i Aelodau'r Senedd am y datblygiadau mwyaf pwysig yn yr wythnos a aeth heibio. Byddaf yn canolbwyntio ar y gwasanaethau iechyd a gofal a sut rydym yn ymateb i effaith coronafeirws ar y bobl mwyaf bregus yng Nghymru. Mae rheolau ymbellhau yn dal i fod mewn lle, wrth gwrs, a rhaid inni gyd gadw atynt. Mae nifer o bethau calonogol i'w dweud, ond rhaid inni barhau i fod yn ofalus iawn wrth gynllunio am y camau nesaf.
English: Diolch, Llywydd. First Minister, I'm pleased to see that the Welsh Government has changed its policy on testing in care homes, and that, moving forward, all staff and residents in care homes where there's been a case of COVID-19 will now be tested. Now, last week, you told us that there was no clinical value in extending the tests further and yet, clearly, that clinical value has now been found. You know that I've raised this issue with the chief medical officer, but the people of Wales deserve to know what new clinical evidence the Welsh Government has actually received. However, this policy still doesn't go far enough, and the Older People's Commissioner for Wales, Heléna Herklots, is right to say that the Welsh Government should be testing all care home residents and staff as a matter of urgency. Therefore, will you now publish the clinical evidence that you initially received advising you not to test care home residents and staff, and will you also publish the new information that you've received since then that has led to you changing this policy? And will you go one step further and commit to testing all care home residents and staff, so that the sector isn't seen as collateral damage by commentators like Care Forum Wales?
Welsh: Diolch, Lywydd. Brif Weinidog, rwy'n falch o weld bod Llywodraeth Cymru wedi newid ei pholisi ar brofi mewn cartrefi gofal, ac yn y dyfodol, y bydd yr holl staff a phreswylwyr mewn cartrefi gofal lle bu achos o COVID-19 bellach yn cael eu profi. Nawr, yr wythnos diwethaf, fe ddywedoch chi wrthym nad oedd unrhyw werth clinigol i ymestyn y profion ymhellach, ac eto, yn amlwg, mae'r gwerth clinigol hwnnw bellach wedi'i ddarganfod. Gwyddoch fy mod wedi codi'r mater hwn gyda'r prif swyddog meddygol, ond mae pobl Cymru yn haeddu gwybod pa dystiolaeth glinigol newydd y mae Llywodraeth Cymru wedi'i chael. Fodd bynnag, nid yw'r polisi hwn yn mynd yn ddigon pell o hyd, ac mae Comisiynydd Pobl Hŷn Cymru, Heléna Herklots, yn iawn i ddweud y dylai Llywodraeth Cymru fod yn profi holl breswylwyr a staff cartrefi gofal, a hynny ar frys. Felly, a wnewch chi gyhoeddi'r dystiolaeth glinigol a gawsoch yn wreiddiol, yn eich cynghori i beidio â phrofi preswylwyr a staff cartrefi gofal, ac a wnewch chi hefyd gyhoeddi'r wybodaeth newydd rydych wedi'i chael ers hynny sydd wedi arwain at newid y polisi hwn? Ac a wnewch chi fynd gam ymhellach ac ymrwymo i brofi holl breswylwyr a staff cartrefi gofal, fel nad yw'r sector yn cael ei ystyried yn ddifrod cyfochrog gan sylwebyddion fel Fforwm Gofal Cymru?
English: Well, First Minister, I think it is important that we do see the evidence, because this policy has indeed changed. It's important that the Welsh Government is open and transparent on these matters because the public have a right to know what evidence has been used when a policy changes. Now, moving on, First Minister, I'm pleased to see that the Isle of Wight is now preparing to trial a phone app that will track COVID-19 infections. First Minister, this may be an area that the Welsh Government can work on with the UK Government so that Wales can also be at the forefront of these technological developments. Whilst, of course, there are data issues on how it could be shared in Wales, this type of contact tracing could be of huge benefit to us here in Wales. Can you therefore confirm that Wales is willing to be part of this process, and that your officials are working with their counterparts in England to see how we could use this technology here in Wales? And will you commit to publishing the latest guidance that the Welsh Government receives on this issue, so that we can track and trace the Welsh Government's progress in this area?
Welsh: Wel, Brif Weinidog, credaf ei bod yn bwysig inni weld y dystiolaeth, gan fod y polisi hwn, yn wir, wedi newid. Mae'n bwysig fod Llywodraeth Cymru yn agored ac yn dryloyw ar y materion hyn gan fod gan y cyhoedd hawl i wybod pa dystiolaeth sydd wedi'i defnyddio pan fydd polisi'n newid. Nawr, wrth symud ymlaen, Brif Weinidog, rwy'n falch o weld bod Ynys Wyth bellach yn paratoi i dreialu ap ffôn a fydd yn olrhain achosion o COVID-19. Brif Weinidog, gall hwn fod yn faes y gall Llywodraeth Cymru weithio arno gyda Llywodraeth y DU er mwyn i Gymru hefyd fod ar flaen y gad yn y datblygiadau technolegol hyn. Er bod problemau'n codi o ran sut i rannu data yng Nghymru, gallai'r math hwn o olrhain cysylltiadau fod o fudd enfawr i ni yma yng Nghymru. A allwch gadarnhau felly fod Cymru'n barod i fod yn rhan o'r broses hon, a bod eich swyddogion yn gweithio gyda'u swyddogion cyfatebol yn Lloegr i weld sut y gallem ddefnyddio'r dechnoleg hon yma yng Nghymru? Ac a wnewch chi ymrwymo i gyhoeddi'r canllawiau diweddaraf y mae Llywodraeth Cymru yn eu cael ar y mater hwn, er mwyn inni allu olrhain cynnydd Llywodraeth Cymru yn y maes hwn?
English: Yesterday, First Minister, you published figures that show that there were 1,239 deaths registered in care homes in April in Wales compared to 417 for the same month last year - an increase of 200 per cent. Now, you just said, in terms of care homes where there hasn't been a confirmed or suspected outbreak, that clinical advice wasn't in favour of testing residents in that case. But you are doing that now, aren't you, for care homes that have 50 residents or above? And isn't the reason why you're not applying that policy to smaller care homes because you don't have the availability of testing, which means that you don't have the capacity for testing every home?
Welsh: Ddoe, Brif Weinidog, fe wnaethoch gyhoeddi ffigurau a ddangosodd fod 1,239 o farwolaethau wedi'u cofrestru mewn cartrefi gofal ym mis Ebrill yng Nghymru o gymharu â 417 am yr un mis y llynedd - cynnydd o 200 y cant. Nawr, rydych newydd ddweud, mewn perthynas â chartrefi gofal lle na fu achosion a gadarnhawyd neu amheuaeth fod y clefyd yn bresennol, nad oedd cyngor clinigol o blaid profi preswylwyr mewn sefyllfa o'r fath. Ond rydych yn gwneud hynny nawr, onid ydych, mewn cartrefi gofal sydd â 50 neu fwy o breswylwyr? Ac onid y rheswm pam nad ydych yn rhoi'r polisi hwnnw ar waith mewn cartrefi gofal llai o faint yw am nad oes gennych brofion ar gael, sy'n golygu nad oes gennych gapasiti i brofi pob cartref?
English: First Minister, if there is, potentially, scientific evidence that suggests that testing in a care home with 50 residents, without an outbreak, has clinical value, how is it possible that testing in a care home with 49 doesn't? Isn't that an entirely arbitrary threshold?
Welsh: Brif Weinidog, os oes tystiolaeth wyddonol bosibl sy'n awgrymu bod gwerth clinigol i brofi mewn cartref gofal gyda 50 o breswylwyr, heb achos o'r feirws, sut nad oes gwerth clinigol i brofi mewn cartref gofal gyda 49? Onid yw hwnnw'n drothwy cwbl fympwyol?
English: Well, it is arbitrary in that it's not fine tuned to say that you could put it immediately between 49 and 51. Whenever you have a border, there is a degree of arbitrariness about it. But the advice that we had was that, in broad terms, a care home with 50 or more people in it was more vulnerable to the introduction of coronavirus, even when there is none circulating in the care home today. That was the number that was advised to us as the best place to draw the line. In its specifics, it has a component of arbitrariness about it, as any number does, but it is not plucked out of the air, it is derived from the science that lies behind it, the nature of the care home sector, and the advice that then goes to Ministers.
Welsh: Wel, mae'n fympwyol yn yr ystyr nad yw'n fanwl gywir dweud y gallech ei osod yn union rhwng 49 a 51. Pryd bynnag y bydd gennych ffin, mae rhywfaint o fympwyoldeb yn ei chylch. Ond y cyngor a gawsom oedd, yn gyffredinol, fod cartref gofal â 50 neu fwy o bobl ynddo yn fwy agored i'r coronafeirws, hyd yn oed pan nad oes achos yn y cartref gofal heddiw. Dyna'r nifer y cawsom ein cynghori fel y man gorau i dynnu'r llinell. O ran pa mor benodol ydyw, mae iddo elfen fympwyol, fel sydd i unrhyw rif, ond nid yw wedi'i ddewis ar hap, mae'n deillio o'r wyddoniaeth sy'n sail iddo, natur y sector cartrefi gofal, a'r cyngor a roddir wedyn i Weinidogion.
English: First Minister, you announced in your framework for recovery document on Friday, 24 April that, before lifting lockdown restrictions, your Government would assess whether measures had a high positive equality impact, if they provided any opportunities for widening participation and a more inclusive society, and whether they were consistent with the Well-being of Future Generations (Wales) Act 2015 and an equal and greener Wales. You referenced that approach again in your statement today, and your being most concerned about social and environmental justice. You've also said that any easing of restrictions had to be grounded in distinctively Welsh values. But last week, you said that you wanted restrictions to be lifted on a common, four nations basis. I wonder then whether you consulted the UK Government about your equality tests before publishing them? If restrictions are lifted on a common basis, how can this be grounded in distinctively Welsh values? Have you persuaded the UK Government to adopt these, along with your equality tests and the requirements of the Well-being of Future Generations (Wales) Act 2015? Finally, can you confirm if equality means that, were I to send my children to Welsh-speaking schools, they could go back early, but if I send them to an English-speaking school, you would make them stay at home?
Welsh: Brif Weinidog, fe gyhoeddoch chi yn nogfen eich fframwaith adfer ddydd Gwener, 24 Ebrill, y byddai eich Llywodraeth, cyn codi'r cyfyngiadau symud, yn asesu a oedd y camau'n mynd i arwain at effaith gadarnhaol fawr ar gydraddoldeb, a oeddent yn darparu unrhyw gyfleoedd ar gyfer ehangu cyfranogiad a chymdeithas fwy cynhwysol, ac a oeddent yn gyson â Deddf Llesiant Cenedlaethau'r Dyfodol (Cymru) 2015 a Chymru gyfartal a mwy gwyrdd. Fe gyfeirioch chi at yr agweddau hynny eto yn eich datganiad heddiw, gan ddweud eich bod yn fwyaf pryderus ynghylch cyfiawnder cymdeithasol ac amgylcheddol. Rydych wedi dweud hefyd bod yn rhaid i unrhyw gamau i lacio cyfyngiadau symud fod yn seiliedig ar werthoedd Cymreig penodol. Ond yr wythnos diwethaf, fe ddywedoch chi eich bod am i'r cyfyngiadau gael eu codi ar sail gyffredin rhwng y pedair gwlad. Tybed, felly, a wnaethoch ymgynghori â Llywodraeth y DU ynghylch eich profion cydraddoldeb cyn eu cyhoeddi? Os caiff y cyfyngiadau eu codi ar sail gyffredin, sut y gellir seilio hyn ar werthoedd Cymreig penodol? A ydych wedi perswadio Llywodraeth y DU i'w mabwysiadu, ynghyd â'ch profion cydraddoldeb a gofynion Deddf Llesiant Cenedlaethau'r Dyfodol (Cymru) 2015? Yn olaf, a allwch gadarnhau bod cydraddoldeb yn golygu, os wyf yn danfon fy mhlant i ysgolion Cymraeg eu hiaith, y gallent ddychwelyd yn gynnar, ond os wyf yn eu danfon i ysgol Saesneg ei hiaith, y byddech yn gwneud iddynt aros gartref?